
STUDIU DE FUNDAMENTARE
a deciziei de delegare a gestiunii unor activități din cadrul serviciului public de salubrizare a Municipiului Brad, județul Hunedoara



1. Introducere
1.1 Autoritate contractantă: Municipiul Brad
       Serviciu analizat: 
· Serviciul de salubrizare privind activitățile:
- măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare;
    - curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ.

1.2. Formă de gestiune analizată: Gestiunea delegată
1.3. [bookmark: bookmark4][bookmark: bookmark5]Cadrul legal. Procesul de luare a deciziilor
Elaborarea Studiului de fundamentare a deciziei de concesionare a gestiunii
serviciului public de salubrizare reprezintă faza premergătoare procedurii de
atribuire a contractului de concesiune.
Acest studiu este realizat în conformitate cu prevederile legale cuprinse în
Hotărârea Guvernului nr. 867 din 16 noiembrie 2016 pentru aprobarea Normelor
metodologice de aplicare a prevederilor referitoare la atribuirea contractelor de
concesiune de lucrări și concesiune de servicii din Legea nr. 100/2016 privind
concesiunile de lucrări și concesiunile de servicii.
Actele normative care stau la baza elaborării Studiului de fundamentare a
deciziei de concesionare a serviciului public de salubrizare și ulterior la
organizarea procedurii de concesionare sunt:
- Legea nr. 100/2016 privind concesiunile de lucrări și concesiunile de servici, cu modificările și completările ulterioarei;
- Hotărârea Guvernului nr. 867/2016 pentru aprobarea Normelor metodologice de
aplicare a prevederilor referitoare la atribuirea contractelor de concesiune de lucrări
și concesiune de servicii din Legea nr. 100/2016 privind concesiunile de lucrări și
concesiunile de servicii, cu modificările și completările ulterioare;
- Legea nr. 51/2006 a serviciilor comunitare de utilități publice, republicată, cu
modificările și completările ulterioare;
- Legea nr. 101/2006 a serviciului de salubrizare a localităților, republicată, cu
modificările și completările ulterioare;
- Ordinul Președintelui A.N.R.S.C. nr. 82/2015 privind aprobarea Regulamentului-
cadru al serviciilor de salubrizare a localităților;
- Ordonanța de Urgență nr. 195/2005 privind protecția mediului, cu modificările și
completările ulterioare;
- Ordonanța Guvernului României nr. 50/2000 privind măsurile de colaborare
dintre Ministerul Sănătății și autoritățile administrației publice locale în aplicarea
reglementărilor din domeniul sănătății publice;
- Ordinul nr. 89/1996 privind aprobarea Normelor specifice de securitate a muncii
pentru gospodărie comunală și salubritate publică;
- Ordinul Președintelui A.N.R.S.C. nr. 109/2007 privind aprobarea Normelor
metodologice de stabilire, ajustare sau modificare a tarifelor pentru activitățile
specifice serviciului de salubrizare a localităților;
- Ordinul Președintelui A.N.R.S.C. nr. 98/2025 privind aprobarea Caietului de
sarcini - cadru al serviciului de salubrizare a localităților.

1.3 Scopul Studiului de fundamentare
În conformitate cu prevederile art. 7 și 8 din Legea nr. 100/2016 privind concesiunile de lucrări și concesiunile de servicii și ale art. 11 din Hotărârea Guvernului nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea nr. 100/2016 privind concesiunile de lucrări și concesiunile de servicii, autoritatea contractantă are obligația de a elabora un Studiu de fundamentare a deciziei de concesionare în orice situație în care intenționează să atribuie un contract de servicii pe termen lung.	
Studiul de fundamentare a deciziei de concesionare, conform prevederilor art. 12 și art. 13 din  H.G. nr. 867/216,  trebuie să cuprindă o analiză care să permită definirea și cuantificarea în termeni economici și financiari a riscurilor de proiect, luând în considerare, totodată, și variantele identificate de repartiție a riscurilor între părțile viitorului contract de concesiune, precum și analiza privind încadrarea contractului în categoria celor de concesiune.
Scopul prezentului studiu de fundamentare îl constituie analiza situației actuale a serviciului public de salubrizare în municipiul Brad pentru activitățile ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare” și ”curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţși fundamentarea necesității și oportunității de delegare în continuare, sau nu, prin concesiune, a gestiunii acestei activități a serviciului public”.

1.4. Obiectul Studiului de fundamentare
	Prezentul Studiu de fundamentare a deciziei de concesionare include analiza  situației actuale a acestui serviciu public, evoluția serviciului în perioada în care a fost concesionat, definirea și cuantificarea în termeni economici și financiari a riscurilor, repartizarea riscurilor și stabilirea procedurii viitoare de delegare a serviciului public de salubrizare pentru cele două activități, conform legislației în vigoare.
Obiectul prezentului Studiu de oportunitate este reprezentat de fundamentarea necesității și oportunității de delegare a serviciului de salubrizare pentru activitățile:
-  ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare”;
-  ”curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţși fundamentarea necesității și oportunității de delegare în continuare, sau nu, prin concesiune, a gestiunii acestei activități a serviciului public”.

1.5. Structura Studiului de fundamentare
	Structura Studiului este determinată de prevederile legale din domeniul concesiunii de servicii și se axează pe analiza unor aspecte relevante în care se includ:
	- Aspecte generale;
	- Fezabilitate tehnică, economică și financiară;
	- Aspecte de mediu, sociale și instituționale;
	- Concluzii privind fezabilitatea.

[bookmark: bookmark6][bookmark: bookmark7]2. Descrierea serviciului public de salubrizare a localităților
Serviciul public de salubrizare a localităților face parte din sfera serviciilor
comunitare de utilități publice și se desfășoară sub controlul, conducerea sau
coordonarea autorităților administrației publice locale ori ale asociațiilor de
dezvoltare intercomunitară, în scopul salubrizării localităților.
Serviciul public de salubrizare a localităților se organizează pentru satisfacerea
nevoilor comunităților locale ale unităților administrativ-teritoriale.
Serviciul de salubrizare se organizează și funcționează pe baza următoarelor
principii:
a) protecția sănătății populației;
b) autonomia locală și descentralizarea serviciilor;
c) responsabilitatea față de cetățeni;
d) conservarea și protecția mediului înconjurător;
e) asigurarea calității și continuității serviciului;
f) tarifarea echitabilă, corelată cu calitatea și cantitatea serviciului prestat;
g) nediscriminarea și egalitatea de tratament al utilizatorilor;
h) transparența, consultarea și antrenarea în decizii a cetățenilor;
i) administrarea corectă și eficientă a bunurilor din proprietatea publică sau privată
a unităților administrativ-teritoriale și a banilor publici;
j) securitatea serviciului;
k) dezvoltarea durabilă.
2.1. Descrierea serviciului public de salubrizare la nivelul municipiului Brad
a) Activitatea de măturat, spălat, stropit și întreținerea căilor publice
Descrierea activității: activitatea de curățat căi publice se desfășoară în scopul
păstrării unui aspect salubru al domeniului public.
Aceasta activitate presupune următorul ciclu de operații:
· măturat manual/mecanizat străzi și trotuare;
· spălat mecanizat carosabil;
· curățare rigole și șanțuri;
· colectare frunze și resturi vegetale;
· golire și întreținere coșuri stradale;
· intervenții la evenimente publice.
b) Activitatea de curățare și transport zăpada de pe căile publice
și menținerea în funcțiune a acestora pe timp de polei sau îngheț
        Descrierea activității: această activitate se desfășoară în scopul
asigurării siguranței circulației pe căile rutiere și pietonale și menținerii unui
aspect salubru al domeniului public în sezonul rece.
Această activitate presupune următorul ciclu de operații:
       - deszăpezirea străzilor, trotuarelor și aleilor pietonale;
       - combaterea poleiului prin împrăștierea de material antiderapant (sare, nisip, cloruri);
       - încărcarea și transportul zăpezii, unde este necesar;
       - pregătirea utilajelor și stocurilor de materiale antiderapante înaintea sezonului rece;
        - intervenții de urgență 24/7 în caz de căderi masive de zăpadă;
        - menținerea circulației pe căi prioritare (școli, instituții, rute de transport public).

2.2. Situația actuală a serviciului de salubrizare
· Activitatea  măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare a fost prestată de către S.C. GENERAL SALSERV S.R.L.
· Activitatea de curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ și fundamentarea necesității și oportunității de delegare în continuare, sau nu, prin concesiune, a gestiunii acestei activități a serviciului public, denumită în continuare activitate de deszăpezire, a fost prestată de către S.C. DORY-GEL AL-MAR S.R.L.
	Valabilitatea contractelor de delegare a gestiunii serviciului public de salubrizare pentru cele două activități încetează la sfârșitul anului 2025.
	Finanțarea activității de salubrizare este din bugetul local.
	Utilizatorii/beneficiarii serviciilor de salubrizare stradală sunt:
		- persoane fizice sau juridice care beneficiază, direct ori indirect, individual sau colectiv, de serviciile de utilități publice, în condițiile legii, respectiv persoane fizice și asociații de locatari sau proprietari, locuitori ai municipiului;
		- agenți economici care își desfășoară activitatea pe raza municipiului Brad;
		- instituții publice cu sedii sau filiale în municipiul Brad;
		- persoane care tranzitează municipiul.

2.3. Mod de gestiune actuală: 
· gestiune delegată.

2.4.Probleme identificate
· Insuficiența utilajelor (autoperie, autospălătoare, autospeciale);
· Costuri ridicate ale intervențiilor sezoniere;
· Lipsa personalului pentru intervenții rapide;
· Grad scăzut de satisfacție a populației;
· Lipsa unui parc de utilaje de iarnă (pluguri, sărărițe, lame frontale);
· Intervenții întârziate în sezonul de iarnă din cauza resurselor limitate;
· Costuri fluctuante cauzate de contracte sezoniere temporare;
· Dependența de achiziții de urgență pentru material antiderapant.

[bookmark: bookmark8][bookmark: bookmark9]3. Obiectivele serviciului public de salubrizare a localităților
Obiectivul principal îl constituie asigurarea unui aspect salubru a domeniului public și asigurarea siguranței circulației pe căile rutiere și pietonale.
Obiectivele specifice serviciului de salubrizare din municipiul Brad sunt:
· protecția sănătății populației prin urmărirea calității serviciului prestat de
operatori;
· protecția mediului înconjurător;
· menținerea curățeniei și crearea unei estetici corespunzătoare a localității;
	    Obiectivele autorității publice
· Asigurarea continuității serviciilor de curățenie și deszăpezire la standarde uniforme;
· Reducerea costurilor operaționale și a achizițiilor sezoniere;
· Acces la utilaje moderne pentru deszăpezire;
· Răspuns rapid în caz de viscol, îngheț și căderi masive de zăpadă;
· Creșterea nivelului de siguranță rutieră în municipiu.
4. Justificarea concesionării
4.1 Motive tehnico-economice
· Municipiul Brad nu dispune de flotă specializată pentru operațiunile de iarnă;
· achiziția utilajelor este costisitoare și necesită întreținere anuală;
· operatorul concesionar își asumă investiții în echipamente:
· freze de zăpadă;
· lame de deszăpezire;
· sărărițe automate;
· utilaje multifuncționale.
· asigurarea unui stoc permanent de material antiderapant.
4.2. Motive de oportunitate
· un singur operator pentru tot anul → eficiență și coordonare;
· intervenții rapide în sezonul rece;
· costuri unitare predictibile;
· posibilitatea aplicării unor indicatori de performanță stricți.
4.3 . Fezabilitatea economică și financiară
· Prestatorii de servicii comunitare de utilități publice trebuie să prezinte, în vederea atestării de către A.N.R.S.C, respectiv autorizării de către autoritatea competentă, suficiente garanţii financiare şi aptitudini manageriale pentru derularea în condiţii optime a activităţilor pentru care solicită atestarea/autorizarea.
· Municipiul Brad nu dispune de fondurile necesare suportării costurilor pe care le implică prestarea serviciului public de salubrizare.
· Devine incidentă necesitatea cooptării de personal calificat pentru prestarea serviciului public de salubrizare în condiţii optime, personal care presupune, de asemenea, costuri suplimentare. Mai mult, întrucât atribuţiile Municipiului intră în sfera administrativului, presupunând gestiunea organizării locale astfel încât să conducă la satisfacerea necesităţilor populaţiei din municipiul Brad, în mod realist, nu se va putea ajunge la deţinerea unui serviciu specializat şi manageriat în asemenea măsură încât să asigure prestarea serviciului public de salubrizare cel putin la nivelul minimal impus de lege.
· Punerea în aplicare a celor mai performante metode de management de către operatorul care va presta serviciul public de salubrizare va conduce în mod proporţional la reducerea costurilor de operare.
· Majoritatea operatorilor de servicii de salubrizare sunt deţinători de certificate care atestă implementarea sistemului de asigurare a calităţii și de management al mediului emise de organisme europene, fiind calificaţi pentru prestarea acestui serviciu. În acest sens, dacă se va decide oportunitatea delegării serviciului public de salubrizare pentru  cele două activități prezentate mai sus, se poate solicita, în cadrul documentaţiei de atribuire aferentă procedurii de delegare, cerinţa minimă de calificare ca operatorii economici să deţină acest tip de certificate pentru o reducere a riscurilor privitoare la derularea contractului.
· Delegarea serviciului public de salubrizare se va realiza astfel încât să se  asigure respectarea principiilor concurenţiale caracteristice unei economii de piaţă, estimându-se astfel obţinerea unor costuri relativ reduse aferente prestării serviciului public de salubrizare.
· Se va urmări realizarea unui raport cost/calitate cât mai bun pentru perioada de derulare a contractului de delegare a celor două activități din cadrul serviciului public de salubrizare şi un echilibru între riscurile şi beneficiile asumate prin contract. De asemenea, unul dintre obiectivele economico-financiare va fi obţinerea unui nivel tarifar pentru utilizatori care să reflecte costul efectiv al prestaţiei cu respectarea normelor legale în vigoare.
· Ajustarea/modificarea tarifelor se va realiza in conformitate cu prevederile Ordinului ANRSC nr. 640/2022 si vor fi aprobate de către consiliul local a municipiului Brad.
4.4 Motive legate de protecţia mediului
· Criteriile de selecţie impun ca ofertanţii să deţină certificarea sistemului de management al calităţii şi certificarea sistemului de management al mediului, conform legii, ceea ce se va traduce printr-o garanţie a calităţii serviciului public de salubrizare oferit şi a protejării mediului.
· Având în vedere normele legislative privind protecţia mediului şi adaptarea continuă a acestora la standardele Uniunii Europene, Municipiul Brad are responsabilităţi şi obligaţii pentru a asigura un mediu sănătos pentru locuitorii municipiului Brad.
· În desfăşurarea activităţii de salubrizare a localităţilor este obligatorie respectarea principiilor ecologice. În acest scop, atât Municipiul Brad, cât şi persoanele fizice şi juridice răspund pentru îmbunătăţirea microclimatului, înfrumuseţarea şi protecţia peisajului şi menţinerea curăţeniei. 
· Obligaţiile referitoare la respectarea condiţiilor de mediu sunt aceleaşi,
indiferent de tipul de gestiune ales, fiind necesară obţinerea tuturor avizelor şi certificatelor pe care legislaţia le specifica de mediu le prevede. 

4.5.	Aspecte sociale
	În vederea respectării prevederilor Legii nr. 101/2006 a serviciului de salubrizare a localităţilor, cu modificările și completările ulterioare, cu privire la asigurarea protecţiei sănătăţii populaţiei municipiul Brad, autorităţile publice locale au obligaţia de a reglementa desfăşurarea activităţilor din cadrul serviciului public de salubrizare cu respectarea următoarelor principii care se referă la aspectele sociale ale municipiului:
- responsabilitatea faţă de cetaţeni; 
- nediscriminarea şi egalitatea de tratament al utilizatorilor;
- transparenţa, consultarea şi antrenarea în decizii a cetăţenilor.
Municipiul Brad monitorizează modul de constituire al tarifelor şi modificările acestora prin aprobarea lor de către Consiliul Local al Municipiului Brad.
 
5. Variante analizate
	Variantă
	Descriere
	Avantaje
	Dezavantaje

	1. Gestiune directă (primăria prestează serviciul)
	Angajare personal + achiziție utilaje
	Control total
	Costuri mari, lipsă experiență

	2. Delegare prin contract de prestări servicii
	Contract de scurtă durată
	Flexibilitate
	Lipsa investițiilor concesionarului

	3. Concesionare (delegare gestiune)
	Operatorul investește, operează și întreține
	Investiții private, calitate ridicată
	Dependența de operator



* Concesionarea celor două activități din cadrul serviciului de salubrizare este o soluție tehnică și economică optimă pentru Municipiul Brad.
Varianta gestiunii delegate
Gestiunea delegată este modalitatea de gestiune în care autoritățile deliberative ale unităților administrativ-teritoriale atribuie unuia sau mai multor operatori toate ori numai o parte din competențele și responsabilitățile proprii privind furnizarea/ prestarea serviciilor de utilități publice, pe baza unui contract, denumit în continuare contract de delegare a gestiunii.
Gestiunea delegată a serviciilor de utilități publice implică punerea la dispoziție operatorilor a sistemelor de utilități publice aferente serviciilor delegate, precum și dreptul și obligația acestora de a administra și de a exploata aceste sisteme.
Conform prevederilor art. 29 din Legea nr. 51/2006 a serviciilor comunitare de utilități publice, republicată, cu modificările și completările ulterioare, gestiunea delegată se realizează prin intermediul unor operatori sau operatori de drept privat.
Acești operatori pot fi:
a) societăți reglementate de Legea nr. 31/1990, republicată, cu modificările și
completările ulterioare, cu capital social privat;
b) societăți reglementate de Legea nr. 31/1990, republicată, cu modificările și
completările ulterioare, cu capital social mixt;
Operatorii care își desfășoară activitatea în modalitatea gestiunii delegate
furnizează/prestează serviciile de utilități publice prin exploatarea și administrarea infrastructurii tehnico-edilitare aferente acestora, în baza contractului de delegare a gestiunii serviciului.
Conform reglementărilor legale în vigoare, delegarea gestiunii sau concesionarea serviciilor publice de salubrizare se face către operatori atestați de Autoritatea Naționala de Reglementare pentru Serviciile Comunitare de utilități Publice - A.N.R.S.C., prin procedurile de atribuire reglementate , funcție de valoarea estimată.
Activități specifice de utilitate și interes public se organizează și se desfășoară pe baza unui caiet de sarcini și a unui regulament al serviciului de salubrizare prin care se stabilesc nivelele de calitate, indicatorii de performanță, condiții tehnice, raporturile operator - utilizator, precum și modul de tarifare, facturare și încasare a contravalorii serviciilor prestate, elaborate de către colectivul de coordonare și supervizare și aprobate de către consiliul local.
În vederea administrării și exploatării sistemelor publice ale serviciilor de
salubrizare din municipiul Brad, propunem gestiunea delegată,
prin care autoritățile administrației publice locale poate apela la un operator de
servicii publice, căruia îi încredințează, în baza unui contract de delegare a gestiunii, gestiunea propriu-zisă a serviciilor de salubrizare, precum și administrarea și exploatarea sistemelor publice necesare în vederea realizării acestora.
În procesul delegării, Municipiul Brad și Consiliul Local al Municipiului Brad păstrează prerogativele privind adoptarea politicilor și strategiilor de dezvoltare a serviciilor publice de salubrizare, precum și dreptul de a urmări, controla și supraveghea modul de respectare și de îndeplinire a obligațiilor contractuale asumate de operatori, calitatea serviciilor prestate, modul de administrare, exploatare și conservare a sistemelor publice încredințate prin contractul de delegare.
În cazul în care, în urma analizei, entitatea contractantă, Municipiul Brad, constată că:
· o parte semnificativă a riscului de operare va fi transferată operatorului economic, contractul va fi considerat contract de concesiune;
· o parte semnificativă a riscului de operare nu va fi transferată operatorului economic, contractul respectiv va fi considerat contract de achiziție publică sau contract sectorial, după caz.
6. Indicatori minimi de performanță 
    A. Salubrizare stradală
· Frecvență măturat manual: minim 2 treceri/săptămână;
· Frecvență măturat mecanizat: minim 2 treceri/lună;
· Spălat carosabil: minim 1 trecere/lună în sezon cald;
· Golire coșuri stradale: zilnic;
· Timp de intervenție la evenimente: max. 2 ore;
· Curățare frunze: săptămânal în sezon.
   B. Deszăpezire și combaterea poleiului
· Timp maxim de intervenție după începerea ninsorii: max. 1 oră;
· Durată maximă pentru readucerea la negru (carosabil curat): 6–8 ore;
· Material antiderapant disponibil: stoc minim X tone/sezon;
· Număr minim de utilaje:
· 1–2 lame de zăpadă
· 1 sărăriță automată
· 1 utilaj multifuncțional pentru trotuare
· Intervenție la polei: max. 60 minute de la sesizare;
· Raport zilnic de intervenții în sezon.

7. Estimarea costurilor
· Valoare estimată a contractului: 8.000.000,00 lei 
· Durata concesiunii: 5 (cinci) ani
· Surse de finanțare: bugetul local al Municipiului Brad

8. Concluzii
Integrarea activității de deszăpezire în contractul de concesionare:
· crește eficiența anuală a operatorului;
·  reduce cheltuielile sezoniere ale Municipiului Brad;
·  permite investiții în utilaje moderne;
·  asigură intervenții rapide și sigure în sezonul rece.
Concesionarea serviciului este o soluție oportună și justificată pentru:
· îmbunătățirea calității serviciului;
· transferul riscurilor și investițiilor către operator;
· reducerea presiunii asupra bugetului local al Municipiului Brad;
· creșterea eficienței operaționale.

[bookmark: bookmark26][bookmark: bookmark27]   Ca o concluzie, putem afirma că un Contract de achiziție publică în acest
caz , implică doar acordul asupra furnizării de forță de muncă în baza plății
normate cu ora.
   Contractul de concesiune, spre deosebire de achizițiile publice, presupune
transferul unei părți semnificative a riscului de operare de la autoritatea contractantă-concedent, la concesionar. Astfel avantajul alegerii concesiunii îl
constituie, în afară de evitarea dificultăților generate de identificarea unor sume
de finanțare și neasumarea de către autoritatea contractantă a unor riscuri
ulterioare ale prestării serviciului.
În cazul contractelor de concesiune de servicii, în contrapartida serviciilor
prestate contractantul, în calitate de concesionar primește din partea autorității
contractante, în calitate de concedent, dreptul de a exploata serviciile pe o
perioadă determinată pentru care plătește acestuia din urmă o redevență.
[bookmark: _Hlk216177732]Față de cele prezentate anterior, varianta prin care serviciul este prevăzut
a se realiza, respectiv prin atribuirea unui contract de concesiune de servicii, este mai avantajoasă în raport cu varianta prin care serviciul este prevăzut a se realiza prin atribuirea unui contract de achiziție publică.
  Rezultatele Studiului de fundamentare a deciziei de concesiune a serviciului
de salubrizare în municipiul Brad justifică necesitatea și
oportunitatea concesiunii și demonstrează faptul că:
· serviciul este realizabil;
· serviciul răspunde cerințelor și politicilor autorității publice locale;
· alternativa de a concesiona acest serviciu este cea mai avantajoasă, deoarece obligațiile privind finanțarea și realizarea investițiilor intră în sarcina
concesionarului, autoritatea încasând redevența anuală.
Contractul de delegare a serviciului de salubrizare se va atribui prin
concesiune unui operator autorizat/licențiat.
Durata contractului de delegare este de 5 (cinci) ani.
Nivelul redevenței poate fi stabilit ca procent din veniturile încasate de
operator pentru prestarea serviciului public de salubrizare sau ca sumă fixă,
care anual se va indexa cu nivelul indicatorului ratei inflației pentru prestări
servicii.

[bookmark: bookmark46][bookmark: bookmark47]CONCLUZII
Urmare a celor expuse mai sus, cu raportare la toate aspectele atinse și
justificate punctual și în mod comparativ anterior și în condițiile în care autoritățile administrației publice locale păstrează prerogativele privind adoptarea politicilor și a strategiilor de dezvoltare a serviciilor publice de salubrizare și dreptul de a urmări, controla și a supraveghea îndeplinirea obligațiilor privind realizarea acestor servicii, considerăm că este oportună derularea unei proceduri de delegare prin concesiune a gestiunii celor două activități din cadrul serviciului de salubrizare al Municipiului Brad. Partea superioară a formularului

